
SAOPŠTNJE ZA MEDIJE

JUL NA HBO MAX STRIMING PLATFORMI 

Beograd, 3. jul 2026.

Jul na HBO Max donosi veliki izbor novih sadržaja, novu Max Original seriju „Baksuzni Stjuart“, novi animirani film „GOAT: Ukus pobede“ kao i horor „Mumija: film Leeja Cronina“. Od filmova iz regionalne produkcije izdvajamo film „Amanet 2: Testament“ reditelja i scenariste Mirze Begovića, koji je nastavak bosansko-hercegovačke hit komedije „Amanet“ koja je takođe dostupna na HBO Max-u.


BAKSUZNI STJUART (Stuart Fails To Save The Universe S1)
HBO MAX PREMIJERA: 24. jul
2026 | Max Original | serija | 1. sezona
Vlasnik prodavnice stripova Stjuart Blum dobija zadatak da obnovi stvarnost pošto pokvari uređaj koji su napravili Šeldon i Lenard i time slučajno izazove multiverzumski Armagedon. U toj misiji pomažu mu njegova devojka Deniz, prijatelj geolog Bert i kvantni fizičar/opsesivni smarač Beri Kripke. Usput nailaze na verzije likova iz alternativnih univerzuma, junake koje smo zavoleli u seriji “Štreberi”. Kao što sam naslov nagoveštava, ne ide mu baš najbolje.

GOAT: UKUS POBEDE (Goat)
HBO MAX PREMIJERA: 18. jul
HBO PREMIJERA: 19. jul u 20:00
2026 | Animirani film
U svetu u kojem su svi životinje, Vil, mala koza s velikim snovima, dobija životnu priliku kad se pridruži „roarbolu”, visoko intenzivnom sportu kojim dominiraju najveće, najbrže i najopasnije životinje. Iako njegovi novi saigrači sumnjaju u njega, Vil je rešio da promeni igru i dokaže da veličina ne određuje talenat.

MUMIJA: FILM LIJA KRONINA (Lee Cronin's The Mummy)
HBO MAX PREMIJERA: DOSTUPNO ODMAH
HBO PREMIJERA: 12. jul u 20:00
2026 | Horor
Mlada ćerka jednog novinara nestaje bez traga u pustinji. Slomljena porodica zatečena je kad se devojčica iznenada ponovo pojavi osam godina kasnije. Ali ono što je trebalo da bude radosno ponovno okupljanje brzo se pretvara u pravu noćnu moru.

AMANET 2: TESTAMENT (Testament (AKA. Amanet 2))
HBO MAX PREMIJERA: DOSTUPNO ODMAH
HBO PREMIJERA: 12. jul u 18:10
2025 | Bosna i Hercegovina  |  Komedija | Film
„Testament“ je duhovita, višeslojna bosanska komedija smeštena u rane devedesete. Razbija mit o „testamentu“, čestom izvoru porodičnih sukoba i tragičnih ishoda u bosanskoj seoskoj sredini. Priča prati Asada koji nakon očeve smrti ne nasledi nikakvu imovinu. U potrazi za smislom i životnom sigurnošću, uvlači se u svet industrijske Zenice i živi surovi radnički život, dok pokušava da sačuva snove o obrazovanju i dostojanstvu. Tu je i njegov najbolji prijatelj Dževad, snalažljivi prevarant, čije smicalice pružaju oštar i komičan uvid u mentalitet zajednice. Kroz Dževadove dogodovštine, film razotkriva protivrečnosti, licemerje i ranjivost ljudi tog doba. Uz humor koji osvetljava društvene i porodične odnose, film donosi toplu i britku sliku jednog sveta na pragu velikih istorijskih promena.

ČUDNA BRAĆA S3 (The Freak Brothers S3)
HBO MAX PREMIJERA: DOSTUPNO ODMAH
2025 | Animirana serija za odrasle  | 3. sezona
Priključite se, uduvajte i opustite - Čudna braća se vraćaju u trećoj sezoni! Sada kada su Frenklin, Fineas, Fredi i Kiti vlasnici malog biznisa i vode svoju prodavnicu kanabisa, dokazuju da ne možeš da napišeš „direktor“ bez THC-a. Poenta je da ih njihove čupave, sumanute avanture vode od Kolumbije, gde se upetljaju s kartelom, preko Holivuda osamdesetih godina, pa sve do futurističke distopijske noćne more. Pravi psihodelični trip.

RAZVALI ME: PRIČA O ROBIN BIRD (Bang My Box: The Robin Byrd Story)
HBO MAX PREMIJERA: DOSTUPNO ODMAH
2026 | Dokumentarni film
Robin Bird je bila pionirka njujorške javno dostupne televizije zahvaljujući svojoj kultnoj emisiji o seksualnosti s direktnim pozivima gledalaca. Danas ova harizmatična sedamdesetogodišnja zagovornica slobode govora, vidljivosti kvir zajednice i bezbednog seksa govori o svom jedinstvenom nasleđu i svom decenijskom tajnom braku.

ARENA MOĆI (Arenas)
HBO MAX PREMIJERA: 10. jul
HBO premijera: 16. jul u 20:00
2024 | Drama
Brahim je mlada fudbalska zvezda koji treba da potpiše prvi ugovor s prestižnim klubom iz svog rodnog grada. Ali kad misteriozni i moćni agent poremeti pregovore, Brahim otkriva mračnu stranu fudbalskog biznisa. Rastrzan između lojalnosti i novca, ulazi u trku s vremenom kako bi se izborio za svoju sudbinu. 

DRŽAVNI VRH (Heads of State)
HBO MAX PREMIJERA: 10. jul
HBO premijera: 26. jul u 20:00
2024 | Akcija
Između britanskog premijera (Idris Elba) i predsednika SAD (Džon Sina) postoji javno rivalstvo koje ugrožava savez njihovih zemalja. Ali kad postanu mete moćnog neprijatelja, moraju da se oslone jedan na drugog dok kreću u haotičnu međunarodnu poteru. Uz pomoć Noel, briljantne MI6 agentkinje (Prijanka Čopra Džonas), moraju da spreče zaveru koja preti slobodnom svetu.

TIHO MESTO: DAN PRVI (A Quiet Place: Day One)
HBO MAX PREMIJERA: 17. jul
HBO premijera: 17. jul u 20:00
2024 | Horor
Poseta jedne mlade žene Njujorku pretvara se u noćnu moru kad grad napadnu misteriozna stvorenja koja love po zvuku. Zajedno sa svojom mačkom i neočekivanim saveznikom, ona kreće na opasno putovanje u kojem je jedino pravilo — ćutati da bi preživeo.

MODERNA VEZA (Oh, Hi!)
HBO MAX PREMIJERA: 17. jul
HBO premijera: 25. jul u 20:00
2025 | Komedija
Prvo romantično vikend-bekstvo Ajris i Ajzaka krene naopako. Ubeđena da je upoznala savršenog muškarca i da je on samo zbunjen, Ajris zapada u sve apsurdnije i neracionalnije krajnosti kako bi Ajzaku dokazala da su suđeni jedno drugom. Sa Moli Gordon, Logan Lerman, Džeraldin Višvanatan i Džon Rejnolds u glavnim ulogama, ova zabavna mračna komedija bavi se usponima i padovima savremenog zabavljanja i načinima na koje nas ono sve pomalo sluđuje.

SAJPAN (Saipan) 
HBO MAX PREMIJERA: 18. jul
HBO premijera: 18. jul u 20:00
2025 | drama
Kapiten reprezentacije Irske, Roj Kin, napušta Svetsko prvenstvo 2002. godine nakon žestokog sukoba sa selektorom Mikom Makartijem na ostrvu Sajpan.

AMERIČKA PRIČA S8 (All American S8) 
HBO MAX PREMIJERA: 23. jul
2026 | drama | serija | 8. sezona
Inspirisana životom NFL zvezde, Spensera Pejsingera, serija govori o srednjoškolskom igraču američkog fudbala iz Komptona koji je suočen sa novim svetom izazova i prilika kada ga angažuju da igra na Beverli Hilsu.

PREDSEDNIK KERTIS (President Curtis) 
HBO MAX PREMIJERA: 27. jul
2026 | Animirana serija za odrasle | Adult Swim
Predsednik Kertis prati vrhovnog komandanta i njegovu ekscentričnu ekipu dok rešavaju krize koje ni Rika Sančesa ne bi zanimale, od interdimenzionalne diplomatije do paranormalnih istraga i neobjašnjivih pojava.

BEZ IZBORA (No Other Choice) 
HBO MAX PREMIJERA: 31. jul
2025 | Dramedy
Mansuov savršen život se uruši u jednom danu kad izgubi posao u fabrici, a s njim i svoj identitet. Odlučan da povrati svoj status i svrhu, spreman je da ide do kraja.

SUNCE NIKAD VIŠE
HBO MAX PREMIJERA: 25. jul
Cinemax 2 premijera: 25. jul u 20:30
2024 | Drama | Srpski film
Vid, otac koji se suočava s nadolazećom pretnjom multinacionalnog rudnika gvožđa u blizini svoje kuće, pronalazi otpornost i nadu kroz maštovitu perspektivu svog malog sina, dok optimizam, bajke i misticizam transformišu njihovu sumornu stvarnost..

PROBUDI ME (Zbudi me) 
HBO MAX PREMIJERA: 9. jul
HBO premijera: 9. jul u 20:00
2025 | Drama | Slovenski film
Dok se Rok (31) vozi iz bolnice, gde se probudio iz nesvesti i sa gubitkom pamćenja, njegova devojka Rina (24) shvata koliko joj je njegova prošlost zapravo nepoznata, dok Rokova sadašnjost postaje misterija njemu samom. Rok želi da se vrati u industrijski grad Jesenice, koji pamti kao svoj dom i gde još žive njegova majka i brat. Dok Rina postepeno upoznaje svet iz kojeg je Rok nekad uspeo da pobegne, on zaboravlja zbog čega je uopšte želeo da pobegne. Kad Rok počne da shvata ko je nekad bio i koliko su pogrešna bila uverenja za koja se zalagao, možda već bude prekasno da svog brata odvuče od lošeg društva i opasnog puta kojim je krenuo.

LJUBAVNI ŽIVOT DOMOBRANA
HBO MAX PREMIJERA: 16. jul
2009 | Komedija | Hrvatski film
Saša je čovek srednjih godina i nesređenog života. Profesionalno sanja o karijeri pisca, ali preživljava pišući osrednje recenzije restorana pod strogim nadzorom svog urednika. U privatnom životu iza sebe ima propali brak sa Marijanom i mladog sina Luku, kojeg viđa samo povremeno. Kad upozna Ines, bivšu odbojkašicu i fizioterapeutkinju-maserku u privatnom sportskom centru, koja je upravo raskinula sa dečkom, Saša se zaljubljuje. Ona je vešta i praktična, potpuno suprotna od njega. Na njen nagovor, piše negativnu recenziju restorana koji drži korumpirani, ali uticajni preduzetnik koji je, zajedno sa svojim poslovnim partnerima, klijent sportskog centra. To ga dovodi u ozbiljne probleme. Da bi se izvukao i doveo svoj život u red, moraće da se suoči sa sopstvenim slabostima.

TI MENE NOSIŠ
HBO MAX PREMIJERA: 23. jul
2015 | Akcija | Hrvatski film
Tri ćerke se bore za prihvatanje, iskupljenje i nove prilike. Dora je zapuštena devojčica koja sanja da postane fudbalski menadžer. Iznenada joj u život ulazi otac odmetnik i oni grade blizak odnos. Ives, režiserka, neguje svog oca koji boluje od Alchajmerove bolesti. Dok ga gubi, ona gubi i tle pod nogama. Uspešna producentkinja Nataša je trudna. Kad joj sve krene naopako, odlučuje da se suoči s otuđenim ocem. Sve tri nose svoje očeve u sebi, ali im oni istovremeno pomažu da se suoče sa sobom.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

O HBO Max-u
HBO Max je vodeća globalna striming platforma kompanije Warner Bros. Discovery koja donosi najuzbudljivije i najposebnije priče – od vrhunskih igranih serija i filmova, preko dokumentaraca, true crime sadržaja i animacija za odrasle, pa sve do prenosa sportskih događaja i vesti (gde su dostupni). HBO Max je dom prestižnih zabavnih brendova kao što su HBO, Warner Bros., Max Originals, DC i Hari Poter, ali i kultnih serija poput „Prijatelja“ i „Štrebera“ – sve na jednom mestu.

